**STRANDOK TAKARÍTÁSA**

Az adminisztratív és szolgáltatást támogató tevékenységek nemzetgazdasági ágazatában tartozik az egyéb közegészségügyi szolgáltatás, mely a strand területek takarítására vonatkozik.

A strandok területén a szezonális időszakban jelentős mennyiségű látogató érkezik. A látogatók számát az időjárás nagyban befolyásolja, mivel esős időben érthetően kevesebben vannak, mint amikor süt a nap. Ennek okán a keletkező napi szemét mennyiség is változó. A strandokra látogató emberek között van rendszerető és hanyag is. A rendszeretőkkel általában nem szokott baj lenni, de a hanyag magatartású emberek sok esetben nem viszik el a nap során keletkezett szemetüket a kihelyezett tárolóedények valamelyikébe, hanem ott hagyják, ahol korábban pokrócok, törölközők voltak leterítve, vagyis ahol a nap folyamán tartózkodtak.

Különféle szemétfajtákkal lehet itt találkozni. Megtalálható a PET palack, a papírzacskó, nylon zacskó, banánhéj, almacsutka, de a használt tampon és óvszer is. A PET palackokkal, papír és nylonzacskókkal rendszerint nem szokott probléma lenni, de a bomló élelmiszer hulladék, valamint a tampon és az óvszer már komoly fertőzésveszélyt hordozhat magában. Az ilyen jellegű tevékenység végzéséhez elengedhetetlen a megfelelő egyéni védőfelszerelések használata és amennyiben a foglalkozás-egészségügyi orvos azt javasolja, akkor különböző védőoltások beadatása a munkavállalónak. Az ilyen védőoltások elkerülésére a munkavállalónak csak abban az esetben van lehetősége, ha bizonyítottan allergiás reakciót okozhat nála. Egyéb esetekben azt nem tagadhatja meg. Allergia esetén ráadásul nem is végezheti ezt a jellegű munkát és az ilyen munkavégzés alól ki kell Őt vonni.

Milyen veszélyforrások lehetnek a munkával kapcsolatban?:

* Elesés, elbotlás, elcsúszás, beesés, leesés veszélye
* Szerves pl. élelmiszer hulladékok bomlásából származó penész és egyéb anyagok veszélye
* Emberi fekália, vizelet és más testnedvek által okozott kockázatok (eldobott tampon, gumióvszer stb. által)
* Rovarok csípése, állatok támadása okozta kockázatok
* Pszichoszociális kockázatok (a végzett munka, becsmérlő megítélése, családi problémák; konfliktus a munkahelyi vezetővel, kollégákkal stb.)

Milyen védőfelszerelések szükségesek a takarítás elvégzéséhez:

* Legalább egy egyszer használatos gumikesztyű, de inkább strapabíróbb eszközt válasszunk, mely a kisebb mechanikai igénybevételnek jobban ellenáll.
* Csúszásmentes talpú védőlábbeli. Nem kell, hogy legyen orrmerevítés, mert ilyen veszély nem fenyeget, ebben az esetben.
* Szükség esetén esővédő öltözet.